als_Latn dik_Latn sag_Latn
“Çfarëdo rezultati që të arrijë Skënderbeu në Shkodër, padiskutim që do të aludohet. Prandaj nuk kini pse pyesni, do të ketë tolerim nga ana e Skënderbeut, apo jo, në këtë ndeshje. Ne në çdo 90-minutësh kemi bërë punën tonë dhe përderisa kampionati nuk ka përfunduar, nuk ka pse ngrini hipoteza të ndryshme”. Këto kanë qënë disa nga fjalët e trajnerit të Skënderbeut, Mirel Josa, që në fakt sot luan në Shkodër, por kurrë s’ka për ta parë veten më në siklet se kaq. Kjo, pasi ka qenë ish-trajner I Vllaznisë kohë më parë dhe sot do të luajë ndaj shkodranëve, që rrezikojnë seriozisht rënien nga Superliga. Por, Josës i intereson vetëm Skënderbeu dhe asnjë skuadër tjetër.
- Josa, si e ka vlerësuar Skënderbeu këtë ndeshje të radhës ndaj Vllaznisë?
– Normale, si të gjitha ndeshjet e tjera. Deri tani për ne, çdo kundërshtar, në “shtëpi” apo në transfertë, ka pasur vlerësimin e njëjtë dhe maksimal dhe të tillë e ka pasur edhe Vllaznia që do të luajmë nesër (sot).
- Më i vështirë 90-minutëshi në Vlorë, që luajtët përpara disa ditësh, apo ky ndaj Vllaznisë?
– Çdo ndeshje ka vështirësinë e vet dhe nuk mund të ketë krahasime mes dy takimeve, aq më tepër që ne në mesjavë luajtëm ndeshjen e parë gjysmëfinale të Kupës dhe nesër (sot) ne do të luajmë ndeshjen e radhës e vlefshme për kampionat.
- Si është gjendja e skuadrës korçare dhe a do të ketë mungesa të tjera, përveç lojtarëve të dëmtuar?
– Të them të drejtën, gjendja e ekipit është e mirë dhe nuk ka pasur asnjë mungesë tjetër përveç atyre emrave lojtarësh që dihet që janë të dëmtuar prej kohësh.
- Vllaznia luan për mbijetesë, Skënderbeu për titull. Mendoni se kjo e bën edhe më interesante këtë
ndeshje?
– Jo interesante, por më shumë se interesante. Sigurisht që dy objektiva të kundërta që kanë këto dy skuadra, do ta bëjnë një ndeshje të luftuar në të gjitha drejtimet, por që në fund, do të jetë një ndeshje që do të dhurojë emocione dhe një takim që ia vlen për t’u parë.
- Ju vjen keq që Vllaznia është në këtë gjendje, pasi edhe ju keni qenë më parë trajner i ekipit shkodran?
– Normale që më vjen, pasi e thatë edhe vetë që kam qenë edhe trajner i këtij ekipi. Por nuk kam se çfarë t’i bëj Vllaznisë dhe nuk është faji im që shkodranët janë në këtë gjendje në tabelën e klasifikimit.
- Skënderbeu do të luajë pa toleruar askënd, keni thënë javë pas jave. Edhe në ndeshjen ndaj Vllaznisë?
– Ju lutem, mos aludoni në këtë formë! E përsëris, çfarëdo rezultati të prodhojë ky 90-minutësh për Skënderbeun, jam i bindur që do ta aludoni. Është thjesht një ndeshje futbolli dhe ne e kemi vlerësuar, kaq mjafton. Kampionati akoma nuk ka mbaruar dhe ndeshja e nesërme nuk zgjidh asgjë, si për ne, por edhe për Vllazninë, pasi janë 8 javë për t’u luajtur deri në fërshëllimën e fundit të sezonit.
- Flamurtari, Tirana, Vllaznia, tre emra që rrezikojnë rënien. Cila prej tyre mund të bjerë një kategori më poshtë, sipas jush?
– Nuk jam kompetent për të dhënë parashikime të tilla. Mua më intereson vetëm Skënderbeu dhe mund të flas vetëm për skuadrën time.
- A do të ketë ndryshime në formacionin e Skënderbeut, apo do të kemi thuajse ekipin e ndeshjes së përpara dy ditëve në Vlorë?
– Edhe mund të ketë ndryshime në formacion, këtë do ta them vetëm ditën e nesërme (sotme), pasi ju e dini që ekipi dhe gjendja e çdo lojtari duhet parë deri në momentin e fundit përpara ndeshjes.
- A është i kënaqur Josa me gjendjen e skuadrës në këto tre ditë përgatitore?
– Në fakt, ekipi ka pasur nevojë të çlodhej edhe disa ditë më shumë, pasi ne luajtëm në mesjavë ndeshjen e Kupës. Normale që edhe lodhja ka bërë punën e vet, pasi kontigjenti ka qenë I cunguar për shkak të dëmtimeve të shumta që kemi pasur qysh në fillim të sezonit. Megjithatë, ne jemi gati për ndeshjen ndaj Vllaznisë.
- Dhe në fund, çfarë rezultati do ta kënaqte Josën në këtë ndeshje?
– Më kënaq vetëm vazhdimësia e skuadrës sime dhe asgjë tjetër përveç saj.
Josa, pedant: Nuk do të tolerojmë në Shkodër0
“Çfarëdo rezultati që të arrijë Skënderbeu në Shkodër, padiskutim që do të aludohet. Prandaj nuk kini pse pyesni, do të ketë tolerim nga ana e Skënderbeut, apo jo, në këtë ndeshje. Ne në çdo 90-minutësh kemi bërë punën tonë dhe përderisa kampionati nuk ka përfunduar, nuk ka pse ngrini hipoteza të ndryshme”. Këto kanë qënë disa nga fjalët e trajnerit të Skënderbeut, Mirel Josa, që në fakt sot luan në Shkodër, por kurrë s’ka për ta parë veten më në siklet se kaq. Kjo, pasi ka qenë ish-trajner I Vllaznisë kohë më parë dhe sot do të luajë ndaj shkodranëve, që rrezikojnë seriozisht rënien nga Superliga. Por, Josës i intereson vetëm Skënderbeu dhe asnjë skuadër tjetër.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn